ເມື່ອບໍ່ດົນມານີ້, ສະມາຄົມມິດຕະພາບຫວຽດນາມ - ກຳປູເຈຍ ອາດີດນັກຮົບອາສາສະໝັກຂອງເມືອງເຈື່ອງໝິ້ ໄດ້ຮັບການສ້າງຕັ້ງຂຶ້ນ ດ້ວຍສະມາຊິກ 588 ຄົນ. ຄະນະບໍລິຫານງານສະມາຄົມ ປະກອບມີ 9 ສະຫາຍ, ທ່ານເຈີນນາມເຢື່ອງ ເປັນປະທານສະມາຄົມ.
ຕາມການລາຍງານໃນພິທີເປີດຕົວ: ໃນບັນດານັກຮົບອາສາສະໝັກຫວຽດນາມ ທີ່ໄດ້ປະຕິບັດພາລະກິດສາກົນ, ສູ້ຮົບຢູ່ສະໜາມຮົບ K, ຊ່ວຍຊາວກຳປູເຈຍຫຼຸດພົ້ນອອກຈາກ ການດັບສູນເຊື້ອຊາດ.
ໃນວັນທີ 26 ມິຖຸນາ 1989, ບັນດາຫົວໜ່ວຍສຸດທ້າຍໄດ້ກັບຄືນປະເທດ. ພວກເຂົາສືບຕໍ່ເຮັດວຽກຢູ່ໃນຕຳແໜ່ງແຕກຕ່າງກັນ ແລະ ມີການປະກອບສ່ວນຫລາຍຢ່າງເຂົ້າໃນການສ້າງສາ ແລະ ປ້ອງກັນຊາດ. ພາຍຫຼັງການລະດົມ ແລະ ເຕົ້າໂຮມກັນເປັນໄລຍະຍາວ, ເມືອງເຈື່ອງໝິ້ມີນັກຮົບເກົ່າ 588 ຄົນເປັນນັກຮົບອາສາສະໝັກເພື່ອເຮັດວຽກຮ່ວມກັນ ແລະ ສ້າງຕັ້ງສະມາຄົມ.
ກ່າວຄຳເຫັນທີ່ພິທີ, ທ່ານຫວໍມິງຮຽນ ໄດ້ຮັບຮູ້ບັນດາຄຸນງາມຄວາມດີຂອງບັນດາອະດີດນັກຮົບອາສາສະໝັກຫວຽດນາມ - ກຳປູເຈຍໃນໄລຍະສົງຄາມ, ກໍ່ຄືໃນຊີວິດປະຈຳວັນ. ຜົນງານໃນການສູ້ຮົບ ແລະ ອອກແຮງງານນັ້ນ ແມ່ນຫຼັກຖານພະຍານທີ່ສ້າງຄວາມສາມັກຄີລະຫວ່າງປະຊາຊົນສອງປະເທດ.
ທ່ານຫວໍມິງຮຽນ ຍັງເຊື່ອໝັ້ນວ່າ ອາດີດນັກຮົບອາສາສະໝັກແຕ່ລະຄົນ ຈະສືບຕໍ່ປະຕິບັດຕາມແນວທາງນະໂຍບາຍຂອງພັກ, ກົດໝາຍຂອງລັດ ແລະ ກົດລະບຽບທ້ອງຖິ່ນ, ເຂົ້າຮ່ວມຢ່າງຕັ້ງໜ້າໃນການຈັດຕັ້ງປະຕິບັດບັນດາແຜນງານການພັດທະນາເສດຖະກິດ - ສັງຄົມ, ປະກອບສ່ວນຮັກສາສະຖຽນລະພາບຂອງທ້ອງຖິ່ນ, ຮັດແໜ້ນຄວາມສາມັກຄີລະຫວ່າງປະຊາຊົນຫວຽດນາມ ແລະ ກຳປູເຈຍ.
ກ່າວຄຳເຫັນທີ່ພິທີ, ທ່ານຮອງປະທານສະມາຄົມມິດຕະພາບຫວຽດນາມ - ກຳປູເຈຍ ຫວູ້ວອືອງຫວຽດ ໄດ້ຫວັງວ່າ: “ສະມາຄົມຈະແມ່ນສະຖານທີ່ເຕົ້າໂຮມ ແລະ ລະດົມກຳລັງໃຈນັກຮົບອາສາສະໝັກ, ຊ່ຽວຊານ ແລະ ທະຫານຫວຽດນາມຊ່ວຍກຳປູເຈຍໃນການຮັກສາ ແລະ ສົ່ງເສີມກຽດສັກສີຂອງບັນດານາຍທະຫານລຸງໂຮ່, ປະກອບສ່ວນຄວາມພະຍາຍາມ ແລະ ສະຕິປັນຍາເຂົ້າໃນວຽກງານສ້າງສາບ້ານເກີດເມືອງນອນ ແລະ ປະເທດຊາດ, ເສີມຂະຫຍາຍມູນເຊື້ອ, ສ້າງຄວາມສາມັກຄີ, ເພີ່ມທະວີການທູດປະຊາຊົນຂອງສອງຊົນເຜົ່າຫວຽດນາມ - ກຳປູເຈຍ”.
ຄຳຮຸ່ງ